શ્રી જશવંતસિંહ ભટ્ટીએ વધુમાં જણાવ્‍યુ કે વિજયભાઈ રૂપાણીએ પોતાનો દબદબો જાળવી રાખવા ભાજપના અનેક આગેવાનો અને કાર્યકરોની રાજકીય કારકિર્દીનો અકાળે અંત લાવી દીધો છે તેમણે કરેલા પોલીટીકલ મર્ડરનું લીસ્‍ટ બનાવીએ તો પાનાના પાના ભરાઈ પરંતુ છેલ્લે તેમને વજુભાઈ વાળાને હાસીયામાં ધકેલવા માટે રાજકીય ચાલબાઝી ખેલી છે. તેનાથી ખુદ ભાજપ કેમ્‍પસમાં પણ સોપો પડી ગયો છે. ધારાસભ્‍ય બની પ્રધાન બનવાના અને લાલ-લાઈટવાળી ગાડીમાં ફરવાના મનસુબા નિહાળતા વિજયભાઈ રૂપાણીના કારણે જ રાજકોટની બેઠકની પેટાચુંટણીનો બોજ પ્રજાપર નાખ્‍યો છે. વિજય રૂપાણીનું લાલ લાઇટ વાળી ગાડીમાં ફરવાનું સ્‍વપ્‍ન મતદારો સાકાર નહી થવા દે અને તેને રેડ સીગ્નલ આપી પરાજય નો સ્‍વાદ ચખાડશે.